open-index/open-wikipedia-markdown huggingface dataset:
Olve Eikemo

**Olve Eikemo** (født 27. juni 1973 i Odda, også kjent under artistnavnet «**Abbath Doom Occulta**» og «**Abbath**», er en norsk black metal vokalist, låtskriver og gitarist.

## Biografi
Olve flyttet fra Odda med familien til Bergen da han var 9 år. Han oppdaget bandet Kiss etter å ha fått godteposer med KISS-samlekort i, og ble helt fasinert av bandet.  

Olve startet musikkarierren i death metal-bandet Old Funeral i Bergen, hvor han var bassist og vokalist. Bandet ble raskt oppløst, og i 1991 opprettet han black metal-bandet Immortal sammen med Harald Nævdal, på restene av Amputation som begge hadde vært med å starte. Olve var gitarist og vokalist i Immortal, inntil han i 2015 forlot bandet grunnet uenigheter med de andre medlemmene. Han startet så opp et band under sitt eget artistnavn, Abbath. Bandet ga ut debutalbumet *[[Abbath (album)|Abbath]]* i januar 2016, og albumet ble nominert til Spellemannprisen 2016 i klassen metal.

## Diskografi
### [[Old Funeral]]
* *Abduction of Limbs* (Demo, 1990)
* *[[Join the Funeral Procession]]* (Samlealbum, 1999)
* *[[The Older Ones]]* (Samlealbum, 1999)

### [[Immortal]]
* *[[Diabolical Fullmoon Mysticism]]* (Studioalbum, 1992)
* *[[Pure Holocaust]]* (Studioalbum, 1993)
* *[[Battles in the North]]* (Studioalbum, 1995)
* *[[Blizzard Beasts]]* (Studioalbum, 1997)
* *[[At the Heart of Winter]]* (Studioalbum,1999)
* *[[True Kings of Norway]]* (Spilt album, 2000)
* *[[Damned in Black]]* (Studioalbum, 2000)
* *[[Sons of Northern Darkness]]* (Studioalbum, 2002)
* *[[All Shall Fall]]* (Studioalbum, 2009)

### [[I (band)|I]]
* *[[Between Two Worlds]]* (Studioalbum, 2006)

### [[Abbath]]
* *Count the Dead* (Single, 2015)
* *[[Abbath (album)|Abbath]]* (Studioalbum, 2016)
* *Harvest Pyre* (Single, 2019)
* *Calm in Ire (Of Hurricane)* (Single, 2019)
* *[[Outstrider]]* (Studioalbum, 2019)
* *[[Dream Cull]]* (Single, 2022)

## Referanser


## Eksterne lenker
*
Tore Kannelønning

**Tore Kannelønning** (født 6. februar 1989) er en norsk fotballspiller som spiller for Stord Sunnhordland F.K..

Kannelønning signerte en treårs kontrakt med Brann i februar 2006 og han ble umiddelbart utlånt tilbake til moderklubben Stord for at han skulle få kamptrening. I august 2007 ble han utlånt til Løv-Ham for at han skulle kamperfaring på et høyere nivå, samtidig som han hospiterte på Brann sitt A-lag. Foran 2008-sesongen returnerte han til Brann, men fikk aldri sjansen på A-laget. Før 2009-sesongen gikk han til Stord.

## Referanser


## Eksterne lenker
* 
* Nettstedet altomfotball.no om Kannelønning
Fagerlia videregående skole

**Fagerlia videregående skole** var en videregående skole i Ålesund som eksisterte fra 2001 til 2021. Skolen ble i 2021 slått sammen med den andre videregående skolen i byen, Ålesund videregående skole.

## Historikk
Skolen var en fusjon mellom Ålesund gymnas og Ålesund husmorskole. Ålesund kommunale husmorskole starta i 1935. Den flytta i 1977 inn i nybygg på Fagerlia, og blei i 1979 til Fagerlia videregående skole. Ålesund gymnas startet som *Aalesund Lærd og Realskole* i 1864. Skolen fikk navnet Ålesund Gymnas i 1869 og Ålesund offentlige høyere allmennskole i 1935. I 1973 flytta Ålesund Gymnas til nybygg i Fagerlia og fikk i 1980 navnet Fagerlia videregående skole AF. De to skolene ble slått sammen i 2001.

## Tidligere elever
* Bård Harstad (født 1973), professor ved Stanford University
* John Arne Riise (født 1980), fotballspiller
* Sten Grytebust (født 1989), fotballspiller

*Jenny Langlo (født 1993), artist
* Sigrid Raabe (født 1996), artist
* Amanda Tenfjord (født 1996) artist

## Referanser
.sco

**.sco** (**dotSCO**) er et foreslått toppnivådomene. Det er noe uklart hvorvidt det er ment å være et nasjonalt domene for Skottland, eller bare for nettsteder på lavlandsskotsk. 

Forslaget ble fremmet etter den suksessfulle introduksjonen av toppnivådomenet *[[.cat]]* for det katalansk-språklige området. TLD'et *.cat* er offisielt reservert for nettsteder som «fremmer katalansk språk og kultur».

Kampanjen som arbeider for opprettelsen av *.sco* har som formål:
:*Det skotske språk og kultur er et samfunn vi mener burde identifiseres ved å ha sitt eget domene på internett. Under et *.sco*-domene ville de organisasjoner, selskaper og enkeltpersoner som uttrykker seg på skotsk språk og/eller ønsker å oppmuntre skotsk kultur, kunne være registrert og ville være klart identifiserbare.*

Det altomfattende ordet «kultur» skulle bety stort sett alt med tilknytning til nasjonen Skottland, ettersom en nasjon defineres ved sin karakteristiske kultur. Det er imidlertid ikke helt klart hvorvidt nettsteder på Skottlands to andre språk (Scottish English og Scottish Gaelic language) er ment å skulle inkluderes. 

## Se også
* .uk, for Storbritannia
* .gal, for Galicia, en nasjonalitet innen Spania.
* .cym, for Wales, en nasjon innen Storbritannia.
* .bzh, for Bretagne, en provins innen Frankrike.
* .cat, for katalansk språk og kultur

## Referanser


## Eksterne lenker
* Early discussion about a top-level domain for Scotland
* The campaign for .sco
Initiativrett

Begrepet **initiativrett** brukes innen statsvitenskapen om retten til å foreslå endringer i lover, inkludert grunnloven. Selv om den formelle initiativretten kan være forbeholdt regjering og parlamentsmedlemmer, viser det seg i praksis at flertallet av forslagene til lover og lovendringer opprinnelig kommer fra andre instanser.

Initiativretten brukes ikke bare om forslag til endringer i et lands lover, men også om retten til å ta initiativ til endring av regler innenfor andre områder.

Initiativrett er et element innenfor Organisasjonsfriheten. De andre to elementene er lovgivningsmyndighet og avtalefrihet

## Eksempler på intitiativrett i Norge, EU, andre land og organisasjoner
* I Norge har regjeringen og stortingsrepresentantene initiativrett til å fremme lovforslag i Stortinget.
* I Norge har kommuneloven bestemmelser om intitiativrett for befolkningen i en kommune.
* I Norge har opplæringslova bestemmelser om initiativrett.
* I Norge har innbyggere og grunneiere i en kommune initiativrett i saker om grensejustering eller grensefastsetting etter inndelingsloven §§ 8 og 9.
* I Norge i lov om endringer i allmenngjøringsloven m.m. (solidaransvar mv.) er det foreslått at arbeidsgiver- og arbeidstakerorganisasjoner skal ha initiativrett.
* I Norge har Sametinget intitiativrett.
* I EU har EU-kommisjonen intiativrett.
* Sveits har 26 kantonar (delstater) med sterkt varierande innslag av direkte demokrati. Den folkelige initiativretten er spesielt utbredt i store kommuner og i de fransktalende delene av Sveits som har lokale parlament.
* Nederland har innført rådgivende lokale folkeavstemninger, og enkeltkommuner har innført initiativrett der folket har en viss vetorett i enkeltsaker.
* I Norsk Presseforbund har generalsekretæren initiativrett til å fremme klage for Pressens Faglige Utvalg (PFU).

## Referanser
Claudio Latini

**Claudio Alves Latini** (født 4. desember 1955 i Rio de Janeiro) er en brasiliansk-norsk jazzmusiker (gitarist og vokalist) og komponist, kjent fra flere innspillinger, ofte i samarbeid med ektefellen Cristina Latini.  De driver plateselskapet IPE Mundi Records.

Han drev bandet «Grupo Tucunaré» (1976) i hjembyen. I 1979 studerte han komposisjon ved universitetet i Rio de Janeiro. I 1981 giftet han seg og i 1982 flyttet han og ektefellen Cristina Latini til Norge, der de ble aktive i Oslos jazzmiljø. I 2007 var Latini «Ukas artist» i NRK P2.

## Utgivelser
* 1979 – *Claudio Latini* (Coomusa, Brasil)
* 1983 *– Samba'n er løs* (Snowflake (plateselskap), EP. Med Åge Røthe (bass) og Svein Hansen (perkusjon)
* 1985 – *Ali og Ole sammen* (Innvandrerbarnas Foreldreunion) EP
* 1988 –Claudio & Cristina Latini -*Sol e Cachaça* (IPE Records) LP. Med Sveinung Hovensjø, Finn Sletten, Morten Halle, Eivind Aarset, Célio de Carvalho, Ole Henrik Giørtz. Produsert i Brasil
* 1990 –Claudio & Cristina Latini - *Cor de Dendê* (Bums Records, Danmark). Med Ole Hamre, Sveinung Hovensjø, Ole Henrik Giørtz og Célio de Carvalho
* 1994 –Claudio & Cristina Latini - *Anjos do Brasil* (IPE Records, 1994). Med brasilianske musikere. Produsert i Rio de Janeiro av Zé Neto 
* 1998 – Claudio & Cristina Latini - *Mala e Cuia* (Sveits) produsent Julinho Martins
* 2001 – Claudio & Cristina Latini *Sol e Cachaça/Cor de Dendê* (samleplate)
* 2004 – Claudio & Cristina Latini *Cacau* (2004) - produsent Svein Hansen
* 2006 –  Latini - *Receita para a Vida* - produsent Paolo Vinaccia
* 2012 –  Claudio Latini - *Vira Mundo* - produsent Paolo Vinaccia
* 2014 – Claudio Latini - *Revivendo -* produsent Claudio Latini
* 2015 –Claudio & Cristina Latini -  *Nossa bossa* (samleplate)
*2019 -Latini - Amor de guerrilheira - Produsent Latini, Tauan Pim, Antonio Silveira
*2022 - Claudio & Cristina Latini - 40 years in Norway - Produsent Claudio Latini
*2023 - Latini - Noites comuns. Produsent : ClaudioLatini , Fransesco Severino.

## Referanser


## Eksterne lenker
*
Tempe (Arizona)

**Tempe** (uttales ) er en by i Maricopa County, Arizona, USA, med en befolkning på 169.712 ifølge folketellingens estimater fra 2006. Darrell Duppa er den som oftest får æren for å ha foreslått navnet, som ble vedtatt i 1879, etter å ha sammenliknet Salt River-dalen ved et 300 fots høyt butte, med Tempe ved Olympos i Hellas. Duppa hadde også æren av å gi navn til Phoenix 11 år senere. Tempe er en av Phoenix' hovedforsteder, og befinner seg rett sørvest for denne.

Tempe er hovedkvarter og utøvende kontorer for US Airways og hoveddelen av Arizona State University. Lenge var Tempe vertsby for Fiesta Bowl, selv om BCS-kampen flyttet il University of Phoenix Stadium i Glendale, i 2007. På nyttårsaften er byen vert for Insight Fiesta Bowl-festen, en av USAs største nyttårsfester. Byen var også stedet der tre av presidentdebattene før valget i 2004 fant sted, og byen var vert for Super Bowl XXX. I tillegg er byen åsted for Los Angeles Angels of Anaheims vårtrening.

Byen er kjent i Pima som **Oidbaḍ**.

## Referanser

## Eksterne lenker
*
André Olbrich

**André Olbrich** (født 3. mai 1967 i Düsseldorf, Tyskland) er gitarist for Blind Guardian.

## Musikkstil
Olbrichs stil er influert av hans favorittband Judas Priest, Megadeth og Black Sabbath. Han er med på Guitar Worlds liste over «100 beste metal-gitarister» på en 76.-plass.

## Diskografi
### Studioalbum
* *[[Battalions of Fear]]* (1988)
* *[[Follow the Blind]]* (1989)
* *[[Tales from the Twilight World]]* (1990)
* *[[Somewhere Far Beyond]]* (1992)
* *[[Imaginations from the Other Side]]* (1995)
* *[[Nightfall in Middle-Earth]]* (1998)
* *[[A Night at the Opera (Blind Guardian-album)|A Night at the Opera]]* (2002)
* *[[A Twist in the Myth]]* (2006)
* *[[At the Edge of Time]]* (2010)

## Eksterne lenker
* 
* 
*
CDMA2000

**CDMA2000** (også kjent som **IMT Multi‑Carrier (IMT‑MC)**) er en familie av 3G-standarder, basert på CDMA (en 2G-teknologi) til å sende tale og data mellom mobiltelefoner. Dette er i bruk i eksempelvis i USA, Kina og Latin-Amerika.

CDMA2000-tjenester kan sendes i 400 MHz-båndet med meget stor rekkekvidde, opp til 300 km. I Norge sendte Ice CDMA2000 i dette 450 MHz-båndet frem til sommeren 2015, da gikk de over til å bruke 450 MHz-båndet til 4G LTE. 800 MHz, 1700 MHz og 1900 MHz er de vanligste frekvensbåndene for CDMA. CDMA-familien av teknologier bruker helt andre protokoller og standarder i kjernenettet (bl.a. brukes ikke SIM kort) enn i UMTS-nettet som brukes i bl.a. Europa. CDMA-kjernenettet er også kompatibelt med AMPS og D-AMPS (TDMA) som er i bruk i USA.

## Brukere
CDMA utviklingsgruppen (CDMA Development Group) uttalte at pr november 2009 var det 308 mobilnettoperatører i 116 land som tilbød CDMA2000 1X and 1xEV-DO tjenester.

## Videre utvikling
Det var påtenkt en 4G oppfølger til CDMA2000 kalt UMB (Ultra Mobile Broadband). Imidlertid annonserte Qualcomm i november 2008 at de hadde avsluttet utviklingen av teknologien, og omfavnet LTE-teknologien isteden.

## Referanser


## Eksterne lenker
*
Demonstrasjonsskole

**Demonstrasjonsskole** er en offentlig eller privat skole i Norge som får et tilskudd på kr 500 000 per år i to år fra Utdanningsdirektoratet (tidligere Læringssenteret) på grunn av oppnådde resultater på ett eller flere av disse områdene etter langsiktig innsats på et klart formulert skoleprogram:
* Innføring av Kunnskapsløftet
* Tilpasset opplæring
* Vurdering av læringsutbytte
* Læringsmiljø
* Kompetanse- og organisasjonsutvikling
* Tidlig innsats
* Gjennomføring og samarbeid

Videre er alternative opplærings- eller organisasjonsformer, solide rutiner for kartlegging og dokumentasjon av kunnskap og god utnyttelse av lokale ressurser i opplæringen kriterier som er lagt til grunn for utvalget av skoler.

Som demonstrasjonsskole skal man og sørge for erfaringsspredning til andre om lokalt utviklingsarbeid, gjennom å vise fram strategier, prosesser, systematikk, metodisk arbeid o.a. som har ført til bedring av læringsmiljø, gitt økt læringsutbytte og økt lokalt samarbeid. 

Daværende Utdannings- og forskningsdepartementet innførte i 2002 ordningen med demonstrasjonsskoler.  Målet var å synliggjøre og motivere til kvalitetsutvikling i grunnopplæringen gjennom erfaringsspredning og gode eksempler. 

I juni 2007 var foreløpig siste invitasjon til nominering av demonstrasjonsskoler.

## Se også
*Demonstrasjonsskole for skoleårene 2002-2004
*Demonstrasjonsskole for skoleårene 2003-2005
*Demonstrasjonsskole for skoleårene 2004-2006
*Demonstrasjonsskole for skoleårene 2006-2008

## Eksterne lenker
* www.udir.no Evaluering av ordningen
Osmantyrkisk

**Osmantyrkisk** ( **) er et tyrkisk språk som var administrasjonsspråket i Det osmanske riket. Det inneholdt en høy andel lånord fra både persisk og arabisk, og var dermed i stor grad uforståelig for det store flertallet av befolkningen som ikke hadde formell utdanning. 

Osmantyrkisk ble skrevet med en variant av det arabiske alfabetet, som også inneholdt ekstra bokstaver som finnes i skriftlig persisk, og som ikke benyttes i skriftlig arabisk. 

Moderne tyrkisk, altså det som er offisielt språk i dagens Tyrkia, bygger på osmantyrkisk. Som del av nasjonsbyggingen i den tyrkiske republikken som etterfulgte Det osmanske riket, iverksatte Mustafa Kemal Atatürk en omfattende språkreform. Denne var del av et sett med gjennomgripende reformer som skulle bidra til å transformere Tyrkia til en moderne europeisk stat. 

I innledningen til læreboken *Tyrkisk grammatikk* fra 1992, beskrev Bernt Brendemoen og Even Hovdhaugen overgangen slik:
  

## Kilder
Demonstrasjonsskole for skoleårene 2002–2004

**Demonstrasjonsskole for skoleårene 2002-2004**
:*Se også* Demonstrasjonsskole

## Videregående skoler

*Bergen Handelsgymnasium, Hordaland. Skolen er kjent for sine prosjekter i internasjonalisering, tverrfaglighet og differensiering.
*Bjørkelangen videregående skole, Akershus på bakgrunn av skolevurdering, tilrettelegging og elevmedvirkning.
*Kvadraturen videregående skole, Vest-Agder
*Luster vidaregåande skole, Sogn og Fjordane
*Namsos videregående skole, Nord-Trøndelag som nå heter *Olav Duun videregående skole*. Skolen har en undervisningsmodell kalt «Namsosmodellen», som innebærer oppløsing av det tradisjonelle klassebegrepet og større frihet for den enkelte elev.
*Sandefjord videregående skole, Vestfold

## Ungdomsskoler

*Alta ungdomsskole, Finnmark
*Grasmyr ungdomsskole, Telemark
*Killingrud ungdomsskole, Buskerud
*Saltvern ungdomsskole, Nordland
*Time ungdomsskule, Rogaland
*Vardal ungdomsskole, Oppland

## Barneskoler

*Borkenes skole, Troms
*Eberg skole, Sør-Trøndelag
*Haramsøy skule, Møre og Romsdal
*Heggedal skole, Akershus
*Lutvann skole, Oslo
*Minde skole, Hordaland
*Os skole, Hedmark
*Tingsaker skole, Aust-Agder
*Varhaug skule, Rogaland
*Verket skole, Østfold
Janne Stange

**Janne Stange** (født 1986) er en norsk tidligere fotballspiller fra Karmøy. 

## Karriere
Stange spilte på de lokale klubbene Torvastad og Avaldsnes i begynnelsen av karrieren.

Stange dro i 2002 til Asker for å begynne på Norges Toppidrettsgymnas der. Samtidig fikk hun kontrakt med Asker Fotball Kvinner, og spilte der fram til laget ble tatt over av Stabæk Fotball Kvinner, der hun ble med i overtakelsen. I perioden i Asker jobbet Stange seg inn mot førstelaget, men måtte se sin første cupfinale fra innbytterbenken. Stange ble imidlertid norgesmester for Asker. Hun ble etter hvert fast inventar på venstre back, og hun holdt seg i klubben tross at laget rykket ned samme år. Stange spilte hele cupfinalen både i NM i 2006 og i 2007. I 2008 var hun også fast på Asker, og hun ble også prøvd delvis som spiss, blant annet i semifinalen mot Team Strømmen, der hun scoret det første målet i 2-5-tapet. 

Stange hadde mer eller mindre etablert seg som fast venstre back med offensive kvaliteter, men hun hadde hele tiden blitt forfulgt av utseendet, som gjorde at hun ble trukket inn i diverse useriøse kåringer. I Stabæk ble denne persondyrkelsen dratt så langt at en håndfull medlemmer av supporterklubben dannet «Janne Stange Ultras», en fanklubb dedikert henne. Imidlertid ble hun også anerkjent som spiller i 2009-sesongen. Som spiller fikk hun med seg 18 av de obligatoriske kampene – 17 av 22 i Toppserien, og en cupkamp. I tillegg ble Stange gitt en trainee-stilling i Norges Fotballforbund.

Etter syv sesonger i Asker og en i Stabæk, opplevde imidlertid Stange en motivasjonssvikt, delvis på grunn av manglende spilletid, da hun bare fikk spille førsteomgangen mot Arna-Bjørnar i Toppserien 2010. Den 30. april samme år kungjorde hun at hun tok seg en pause fra fotballen. 

I 2010 meldte Stange overgang til Røa. Hun debuterte for Røa mot Amazon Grimstad.

Hun har spilt på flere aldersbestemte landslag; U19, U21 og U23. Stange studerte markedsføring ved Handelshøyskolen BI i Oslo.

## Referanser
Sivert Gjerde

**Sivert Gjerde** (født 1869 i Tysvær, død 21. mai 1891 i Shanghai i Kina) var en av de første norske lutheranere som reiste til Kina for å drive misjon. 

Han hadde forgjeves forsøkt å komme inn på misjonsskolen i Stavanger i 1887, og dro til England for misjonsutdannelse i stedet. Der fikk han kontakt med *[[China Inland Mission]]* som sendte ham til Shanghai, dit også Ole S. Næstegaard og Sigvald Netland kom. De ankom høsten 1890. Han ble syk i Shanghai og ble værende der til sin død 21. mai 1891. Han ble også begravet der.
Sigvald Netland

**Sigvald Netland** (født 1869, død 1896) var en av de første norske lutherske kinamisjonærer. Han hadde begynt sine forberedelser for virke i Kina i Norge, men idet intet norsk misjonsselskap som da fantes sendte misjonærer til Kina, emigrerte han til USA våren 1890 etter å oppholdt seg i London en tid. Sammen med bl.a. Ole Næstegaard d.y. virket han der for Kinamisjonens sak blant norske utvandrere.  

I 1890 ble det opprettet en misjonsforening i Minnesota med navnet *The Norwegian Evangelical Lutheran China Mission Society of America*, og både Netland, Næstegaard d.y. og Daniel Nelson ble kalt som utsendinger for misjonen etter hvert som den ble bedre organisert. 

Netland kom til Shanghai i Kina høsten 1890. Sammen med Næstegaard reiste han opp Yangtsefloden til Wuchang i Hebei og var der inntil videre. Dette ble en base for lutherske misjonærer fra flere trossamfunn, selv om selve deres misjonsfelter var lenger inne. 

Netland var opprinnelig skomakersvenn. Han fra Sokndal i Dalane. Netland døde av kolera i Kina i 1896.
## Referanser
Helixtåken

**Helixtåken** (også kjent som **NGC 7293** eller **Guds øye**) er den planetariske tåken som er nærmest Jorda, kun 650 lysår unna. Stjernen i midten er iferd med å dø. I sin dødskamp har den to ganger blåst av sine ytre lag i skyer av gass, slik at tåken har fått dobbelt ringform. Etter hvert som den krymper til en hvit dverg, får intens stråling fra den lille varme stjernen gassen til å gløde.

## Referanser


## Eksterne lenker
*
Stol aldri på en kjendis

***Stol aldri på en kjendis*** er en norsk skjult kamera-serie med Dorthe Skappel som gikk på TV 2 i 1998. Her skulle norske kjendiser lure vanlige folk. Blant annet ble seerne presentert for Lek-redaktør Linda Johansen som lurte en budbilsjåfør. Helge Hammelow-Berg, gav seg ut for å være pasient på et sjukehus. Kari Svendsen, var en ytterst vrien og vanskelig bilkjøper. Benny Borg erstattet Jahn Teigen med en rørlegger, mens maler Vebjørn Sand hevnet seg på pressen. Programmet var omvendt i forhold til TV3s ''Komplottet'', hvor kjendisene var de som ble lurt. Programmet gikk på fredager. 

Programmet ble i snitt sett av 300&nbsp;000. Premieren ble sett av 438&nbsp;000.

Programmet ble dårlig mottatt av TV-anmelderne. 

## Referanser
Dorthe møter menn

***Dorthe møter menn*** er en norsk portrett-serie med Dorthe Skappel som gikk på TV 2 i 1998. Serien gikk på lørdagskvelder.

Skappel laget i denne serien et portrettintervju over seks kjente norske menn. Disse var Jens Stoltenberg, Trygve Hegnar, Ferdinand Finne, Vebjørn Sand, Odd Reitan og Ivo Caprino. 

## Referanser
Tempe

**Tempe** har flere betydninger:

* Tempe (Arizona), en by i Arizona, USA
* Tempe (Hellas), en dal i Hellas
* Tempe (Trondheim), bydel i Trondheim
.geo

**.geo** er et foreslått toppnivådomene for internett. Det ble foreslått av SRI International med sikte på å brukes til å assosiere internettressurser med geografiske plasseringer, via et system av «georegistrarer» og «georegistreringsenheter» med hierarkiske adresser som representerer plasseringer i et koordinatsystem som omfatter hele jordkloden.  Disse adressene er ikke ment å skulle skrives inn direkte av sluttbrukerne (og er derfor «rotete» stringer som for eksempel *acme.2e5n.10e30n.geo*), men vil bli brukt «bak kulissene» av software som slår opp ting etter beliggenhet (muligens drevet av GPS-posisjonering i mobile enheter).

En hel del planer er blitt foreslått eller implementert i forsøk på å klassifisere nettsteder geografisk, og mange av dem krever ikke noe spesielt i DNS (for eksempel GeoURL-initiativet).  Forslaget om *.geo* kan derfor kritiseres for å unødvendig å bruke et toppnivådomene når det kunne blitt implementert ved bruk av subdomener andre steder (kanskje innen *[[.arpa]]*, domenet som er allokert for infrastruktur-oppslag), eller med ikke-DNS metoder som «meta»-tagger i nettsteder.

*.geo* ble foreslått for ICANN som en del av den første runden med nye toppnivådomener i 2000, men oppnådde ikke godkjenning, og det har ikke vært noen merkbar aktivitet vedrørende dette forslaget på flere år.

## Eksterne lenker
* DotGeo
Luiz Felipe Scolari

**Luiz Felipe Scolari** (født 9. november 1948 i Passo Fundo i Rio Grande do Sul i Brasil) er en brasiliansk tidligere fotballspiller og fotballtrener. 

Han er også kjent under kallenavnet *Felipão* («Big Phil»).

Han ledet det  til seier i VM i 2002. Han har også vært trener for det  fra 2003 til 2008, der høydepunktene var EM-sølv på hjemmebane i 2004 og fjerdeplass i VM 2006. Han har også vært manager i Chelsea FC. 

Det ble annonsert at Scolari skulle ta over som manager for Chelsea etter kampen mellom Portugal og  under EM 2008, en kamp som forøvrig endte med 3-1-seier til Portugal. Han begynte i jobben den 1. juli. Den 9. februar 2009 ble Scolari sparket fra managerjobben i Chelsea FC som følge av skuffende resultater. Han ble igjen landslagstrener for Brasil i 2012.

## Meritter

### Manager

#### Klubb
;CSA
* Campeonato Alagoano (1): 1982

;Al Qadisiya Kuwait
* Kuwait Emir Cup (1): 1989

;Criciúma
* Copa do Brasil (1): 1991

;Grêmio
* Campeonato Brasileiro Série A (1): 1996
* Copa do Brasil (1): 1994
* Campeonato Gaúcho (3): 1987, 1995, 1996
* Copa Libertadores (1): 1995
* Recopa Sudamericana (1): 1996

;Palmeiras
* Campeonato Brasileiro Série A (1): 2018
* Copa do Brasil (2): 1998, 2012
* Copa Mercosur (1): 1998
* Copa Libertadores (1): 1999
* Torneio Rio-São Paulo (1): 2000

;Cruzeiro
* Copa Sul-Minas (1): 2001

;Bunyodkor
* Olij Liga (1): 2009

;Guangzhou Evergrande
* Superligaen (Kina) (3): 2015, 2016, 2017
* Cupen (Kina) (1): 2016
* Kinesisk supercup (1): 2016, 2017
* AFC Champions League (1): 2015

#### International
;
* Gulf Cup of Nations (1): 1990

;
* Fotball-VM (1): 2002
* FIFA Confederations Cup (1): 2013

;
* Fotball-EM Andreplass (1): 2004
* Fotball-VM Fjerdeplass (1): 2006

## Referanser


## Eksterne lenker
*
Bettina Jevne

**Anna Bettina Langlo Jevne** (født 24. april 1987 og oppvokst på Lillehammer) er en norsk skuespiller og tidligere fotballspiller i Toppserien.

## Karriere
Jevne ble oppdaget tidlig som en angrepsspiller med stor fart og uforutsigbarthet, og 16 år gammel flyttet hun fra Lillehammer til Bærum i 2003 for å gå på Norges Toppidrettsgymnas. Hun spilte på Asker, og kom inn i cupfinalen 2004 og scoret mål etter mindre enn ett minutt mot Røa, som likevel vant til slutt. 

Jevne ble lånt ut til Liungen i 2005. Jevne scoret sine tre første mål i Toppserien i den sesongen, det første mot Kattem. Liungen lå an til nedrykk etter sesongslutt, men berget seg fordi Jevnes moderklubb Asker ble tvangsnedflyttet på grunn av dårlig økonomi. Jevne ble kalt tilbake til Asker i 2006-sesongen, og var med på opprykket. Jevnes unge alder tillot henne å spille Norway Cup, og hun var en vesentlig brikke i at laget vant finalen. Imidlertid ble hun som oftest satt på benken der også.

Jevne markerte seg igjen i cupen det året. Hun scoret et avgjørende utlikningsmål i semifinalen  mot Fløya, og hun var avgjørende i reduseringen til 2-3 i finalen, nok en gang mot Røa (begge gangene som innbytter). Paradoksalt nok byttet hun foran 2007-sesongen klubb til nettopp Røa, og sparte ikke på kruttet da hun beskrev gamleklubben. Bettina Jevne vant serien med Røa det året, og fikk øk tillit etter å ha begynt kampene på benken. Mest oppmerksomhet fikk imidlertid Jevne fordi hun ble overfalt av afrikanske prostituerte under feiringen av seriegullet.

På tross av kritikken hun kom med mot Asker, var Jevne å finne i Asker året etter. Hun hadde imidlertid ikke spilt mye av 2008-sesongen da hun den 1. juni i kamp mot Kolbotn ble så skadet at resten av sesongen og mesteparten av påfølgende sesong ble ødelagt. Jevne skrev ikke under for Stabæk som lagvenninnene sine, men dro i stedet til Trondheim, delvis for å studere studere sosialantropologi. Jevne returnerte som fotballspiller i Kattem-drakt, og første kampen hennes ble borte mot tidligere arbeidsgiver Røa. 

Bettina Jevne har studert ved NISS – Nordisk Institutt for Scene og Studio. Hun har vært statist med replikker i såpeoperaen *[[Hotel Cæsar]]* og i den norske filmen *[[Blodsbånd]]* (2007).

## Meritter
**Med Røa**
* Cupgull 2007

## Referanser
Etappene i Giro d’Italia 2007

Dette er en oversikt over resultater og sammenlagtstilling under Giro d'Italia 2007.
__NOTOC__
## 1. etappe: [[Caprera]]-[[La Maddalena]], 24&nbsp;km (TTT)
12-05-2007

## 2. etappe: [[Tempio Pausania]]-[[Bosa]], 203&nbsp;km
13-05-2007

## 3. etappe: [[Barumini]]-[[Cagliari]], 195&nbsp;km
14-05-2007

## 4. etappe: [[Salerno]]-[[Mercogliano|Montevergine di Mercogliano]], 158&nbsp;km
15-05-2007

## 5. etappe: [[Teano]]-[[Frascati]], 172&nbsp;km
17-05-2007

## 6. etappe: [[Tivoli (Italia)|Tivoli]]-[[Spoleto]], 181&nbsp;km
18-05-2007

## 7. etappe: [[Spoleto]]-[[Scarperia]] ([[Autodromo Internazionale di Mugello]]), 254&nbsp;km
19-05-2007

## 8. etappe: [[Barberino di Mugello]]-[[Fiorano Modenese]], 194&nbsp;km
20-05-2007

## 9. etappe: [[Reggio nell'Emilia]]-[[Versilia|Lido di Camaiore]], 182&nbsp;km
21-05-2007

## 10. etappe: [[Versilia|Lido di Camaiore]]-[[Santuario di Nostra Signora della Guardia]], 230&nbsp;km
22-05-2007

## 11. etappe: [[Serravalle Scrivia]]-[[Pinerolo]], 198&nbsp;km
23-05-2007

## 12. etappe: [[Scalenghe]]-[[Briançon]], 163&nbsp;km
24-05-2007

## 13. etappe: [[Biella]]-[[Santuario di Oropa]], 13&nbsp;km (ITT)
25-05-2007

## 14. etappe: [[Cantù]]-[[Bergamo]], 181&nbsp;km
26-05-2007

## 15. etappe: [[Trento]]-[[Tre Cime di Lavaredo]], 190&nbsp;km
27-05-2007

## 16. etappe: [[Agordo]]-[[Lienz]], 196&nbsp;km
29-05-2007

## 17. etappe: [[Lienz]]-[[Monte Zoncolan]], 146&nbsp;km
30-05-2007

## 18. etappe: [[Udine]]-[[Riese Pio X]], 182&nbsp;km
31-05-2007

## 19. etappe: [[Treviso]]-[[Comano Terme]], 178&nbsp;km
01-06-2007

## 20. etappe: [[Bardolino]]-[[Verona]], 42&nbsp;km (ITT)
02-06-2007

## 21. etappe: [[Vestone]]-[[Milano]], 181&nbsp;km
03-06-2007
Og så var det deg da

***Og så var det deg da...*** er en norsk portrettserie med Hilde Hummelvoll som gikk på NRK i 1996. Her ble kjente norske artister invitert i studio for samtale, ispedd klipp om personen fra NRKs arkiv. Programmet gikk på onsdagskvelder.

Premieren ble sett av 1 million.

## Gjester
* Hege Schøyen
* Jahn Teigen
* Wenche Myhre
* Halvdan Sivertsen
* Mari Maurstad
* Sven Nordin
* Kjersti Holmen
* Trond-Viggo Torgersen

## Referanser


## Eksterne lenker
*
Sergej Kirijenko

**Sergej Vladilenovitsj Kirijenko** (russisk: , født 26. juli 1962 i Sukhum, Abkhasia) er en russisk politiker. Fra 23. mars til 23. august 1998 var han statsminister i Russland. Han ble utnevnt av Boris Jeltsin og formelt anerkjent av Dumaen den 24. april. Siden 30. november 2005 har han ledet det føderale atomenergibyrået Rosatom.

## Referanser
Fylkesvei 3976

**Fylkesvei 3976** går mellom Øyslebø i Lindesnes og Lunde i Kristiansand.

Frem til 2019 hadde veien betegnelsen fylkesvei 302 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Liste over utøvere i Giro d’Italia 2007

**Liste over utøvere i [[Giro d'Italia 2007]]** 

## Noter


## Eksterne lenker
*Startlist for Giro d'Italia 2007, procyclingstats
*
Demonstrasjonsskole for skoleårene 2004–2006

**Demonstrasjonsskole for skoleårene 2004-2006**
:*Se også* Demonstrasjonsskole

## Demonstrasjonsskolenettverk 2004-2006

*Hårberg skole, barneskole i Ørland kommune i Sør-Trøndelag
*Åsly skole, 1-10-skole i Rissa kommune i Sør-Trøndelag
*Botngård skole, 1-10-skole i Bjugn kommune i Sør-Trøndelag

## Demonstrasjonsskolene 2004-2006

*Åskollen skole, barneskole i Drammen i Buskerud
*Nylund skole, barneskole i Stavanger i Rogaland
*Lambertseter skole, 1-10-skole i Oslo
*Gosen skole, ungdomsskole i Stavanger i Rogaland. Europeisk pilotskole i Stavanger2008 – Nasjonal demonstrasjonskole – Grønt Flagg skole – Fair Trade skole – Økologisk Debio godkjent elevkantine – ENIS skole – Miljøfyrtårn-skole – Teknolab-skole
*Melvold ungdomsskole, Sørum i Akershus
*Kråkerøy ungdomsskole, Fredrikstad i Østfold
*Eid ungdomsskule, Eid i Sogn og Fjordane
*Frydenlund videregående skole, Narvik i Nordland har stor bredde i bruk av metoder, det er satt i gang mange trivsels- og miljøtiltak og skolen har deltatt i mange utviklingsprosjekter.
*Dalane videregående skole, Eigersund i Rogaland har «Dalanemodellen» med PILOT (Prosjekt i Innovasjon, Læring, Organisering og Teknologi).

## Demonstrasjonsbedriftene 2004-2006

*Norske Skog Treforedling, Halden i Østfold
*Klavenes & Bratfoss Malermesterforretning, Oslo
*Jens Eide AS, Tingsaker i Lillesand i Aust-Agder
*Aker Stord, Stord i Hordaland
*Hustadmarmor AS, Elnesvågen i Møre og Romsdal
*Tine meierier Midt-Norge, Landbrukssenteret, Trondheim i Sør-Trøndelag
*Hans Evensen Bil AS, Namsos i Nord-Trøndelag

## Demonstrasjonsskolene som videreføres til 2005
:*Se* Demonstrasjonsskole for skoleårene 2002-2004 for begrunnelse.

*Heggedal skole, barneskole i Asker kommune i Akershus
*Minde skole, barneskole i Bergen kommune i Hordaland
*Borkenes skole, 1-10-skole i Kvæfjord kommune i Troms
*Tingsaker skole, 1-10-skole i Lillesand kommune i Aust-Agder
*Verket skole, 1-10-skole i Moss kommune i Østfold
*Bryne Ungdomsskole (tidligere Time ungdomsskole), Time kommune i Rogaland
*Vardal ungdomsskole, Gjøvik kommune i Oppland
*Kvadraturen skolesenter, videregående skole i Kristiansand kommune i Vest-Agder
*Olav Duun videregående skole, Namsos kommune i Nord-Trøndelag
*Sandefjord videregående skole, Sandefjord kommune i Vestfold
Nordvision

Nordvision (NV) er et fast TV-samarbeid mellom de nordiske allmennkringkasterne norske NRK, danske DR, svenske SVT, islandske RÚV og finske Yle. I tillegg har Nordvision fire assosierte medlemmer: Utbildningsradion (UR) og Sveriges Radio, Kringvarp Føroya (KVF) fra Færøyene og Kalaallit Nunaata Radioa (KNR) fra Grønland. Hovedkvarteret til Nordvision er DR Byen i København.

Nordvisions medlemmer arbeider for å styrke allmennkringkasting i Norden gjennom samproduksjon, programutveksling og kunnskapsdeling. Årlig genererer samarbeidet over 4500 programmer.

## Historie
Samarbeidet ble startet i januar 1958, og i august 1959 besluttet NRK, DR, SVT og Yle å etablere en permanent arbeidsgruppe som skulle lede et konkret TV-samarbeid mellom de fire kringkasterne. 

Nordvision ble offisielt åpnet 1. oktober 1959 med en direktesendt samsending fra Stockholm, København og Oslo. Norge, som fremdeles kun hadde prøvesendinger, ble koblet på Nordvision- og Eurovision-nettet samme dag. Finland hadde fremdeles ikke kommet med på Nordvision-nettet høsten 1959, og det finske bidraget til åpningsshowet var derfor forhåndsinnspilt og ble sendt fra Stockholm. Finland ble koblet på Nordvision-nettet i 1960.

Det første ordinære NV-møtet ble holdt i København 14. november samme år. I februar 1970 besluttet NV-møtet å gå over til to møter per år.

## Medlemmer

### Faste medlemmer
Nordvision har fem faste medlemskringkastere:

### Assosierte medlemmer
Nordvision har fire assosierte medlemskringkastere:

## NV-ordførere
Våren 1970 etablerte radiosjefene en ordning med fast NV-ordfører, for perioder på tre år.

## NV-sekretariat
Fra 1. januar 1971 fikk Nordvision en ordning med fast sekretariat (NVS). Sekretariatet holder til i DR Byen i København.

## Referanser


## Eksterne lenker
* 
* Historikk, ordførere og sekretariat
SBC

«SBC» kan referere til:
* Kollektivtransportselskapet Ingeniør M.O. Schøyens Bilcentraler
* Det amerikanske selskapet SBC Communications Inc.
* Single-board computer (norsk: ettkortsdatamaskin)
Hamsunsenteret

**Hamsunsenteret** er et nasjonalt senter og museum viet til forfatteren Knut Hamsun, hans liv og forfatterskap. Det ligger på Presteid i Hamarøy, og stod ferdig 4. august 2009 i forbindelse med 150-årsjubileet for Hamsuns fødsel. Senterets utstilling åpnet for publikum i juni 2010.

Hovedbygningen har form som et 26 meter høyt tårn med seks etasjer i åpent romforløp og er tegnet av den amerikanske arkitekten Steven Holl. Under arbeidet med Hamsunsenteret var Steven Holl inspirert både av Hamarøy-naturen, norsk byggetradisjon, og Hamsuns litteratur – ikke minst 1890-årsverkene ''Sult'' (1890) og ''Mysterier'' (1892). Holl omtaler Hamsunsenteret som «en konkretisering av en Hamsun-skikkelse i arkitektonisk forstand», og fortsetter: «Konseptet for senteret er realisert gjennom det hele: 'Bygningen som en kropp – en slagmark for usynlige krefter'.»

Steven Holl ble kontaktet om et senter for Knut Hamsun allerede i 1994. Han reiste til Hamarøy og tegnet raskt en akvarellskisse som er nokså lik slik bygget ser ut i dag. Prosjektet var meget kontroversielt; Morgenbladet omtalte på et tidspunkt Hamsunsenteret som «Norges mest omdiskuterte ikke-eksisterende bygg». Opprinnelig var Hamsunsenteret tenkt oppført ved Knut Hamsuns barndomshjem i Hamsund, men fylkestinget besluttet i 1997 å flytte prosjektet 5 km mot øst, til Presteid, der Knut tilbragte flere år av barndommen hos sin onkel.

Da senteret sto ferdig i 2009, hadde det kostet 142 millioner kroner, en budsjettoverskridelse på 22 millioner.

Hamsunsenterets arkitektur er og har vært gjenstand for heftig debatt, og senteret har vunnet flere nasjonale og internasjonale arkitekturpriser, blant annet Progressive Architecture Award. I 2011 ble senteret tildelt Statens byggeskikkpris, i 2012 Houens fonds diplom.

Utstillingen i Hamsunsenteret er bygget opp tematisk og tar for seg emner som Hamsuns barndom på Hamarøy, Hamsuns støtte til Tyskland under andre verdenskrig, og tidlige modernistiske impulser i Hamsuns forfatterskap.

Hamsunsenteret er en del av Nordlandsmuseet. Direktør for Hamsunsenteret er Monica Celius.

## Referanser


## Eksterne lenker
* 
* 360 grader på Hamsunsenteret 
* Steven Holl Architects
* Hamarøy kommune
Kolkos

**Kolkos**, **kolkhos** eller  **kolkhoz** (norsk transkripsjon  av russisk *колхо́з*, forkortelse for *коллективное хозяйство*, *kollektivnoje khosjajstvo*) var kollektivbruk i det tidligere Sovjetunionen ,  en form for storskala landbruksdrift organisert som et samvirke som forvaltet det sosialistiske, kollektive medlemskapet.

Ordet *kolkhoz* er en sammentrekning av *коллекти́вное хозя́йство* som betyr 'kollektivhushold' og oversettes gjerne som 'kollektivbruk'. Det er en driftsform for jordbruk der et antall bønder har bruksrett til jorda og dyrker den i fellesskap. Dette var en av organisasjonsformene for landbruksproduksjonen i Sovjetunionen og i flere østeuropeiske land. Formelt var kollektivbruket en frivillig sammenslutning av bønder i en landsby eller en gruppe landsbyer, et kooperativ. Medlemmene i en kolkos kaltes *kolkosnik* (*колхозник*, hunnkjønnsform *колхозница*).

## Historie
De første kolkhozene ble etablert på frivillig basis etter den russiske revolusjonen i 1917. Parallelt med bolsjevikenes revolusjon i byene skjedde det en storstilt ekspropriasjon av jord på landsbygda. I 1928 var det 25 millioner gårdsbruk i Sovjetunionen, men kun 1% var frivillig kollektivisert.  I november 1929 presset Stalin gjennom, som offisiell politikk, full kollektivisering i hele unionen, og erklærte kort tid etter at kulakkene skulle utryddes som klasse. Dette ble startskuddet for fullskala tvangskollektivisering av alle enkeltbønder i tråd med Josef Stalins femårsplan. Professor Stephen Kotkin mener hovedmotivet bak var rent ideologisk. Stalin var for eksempel fullt klar over at den amerikanske modellen ville gi det man ønsket - effektiv storskaladrift. Men man bygger ikke sosialismen kun i byene og lar store deler av landsbygda være privateid.

I 1936 var kollektiviseringen av landbruket i hovedsak gjennomført. Den sikret den sovjetrussiske regjeringa politisk og økonomisk kontroll over landsbygda, sikret forsyninga av mat og frigjorde arbeidskraft til industri og anlegg. Medlemmene i en kolkhoz var formelt sett innehavere av produksjonsmidlene, som de eide sammen. Jorda tilhørte derimot staten, som hadde stor innflytelse på kolkhozene gjennom kommunistpartiets rett til å utnevne ledere for samvirkene. Kolkhozene ble pålagt produksjonsmål og måtte levere varene til priser som var fastsatt av staten.

I 1991 var det ca. 29 000 kollektivbruk i Sovjetunionen. De nye republikkene som oppstod etter at Sovjetunionen ble oppløst dette året, har i ulik grad satt i verk privatisering av jorda. Kollektivbruk finnes ellers i Israel (kibbutz), Kina og i enkelte land i den tredje verden.

Tilsvarende den kollektive landbruksdriften i kolkhozene fantes den statlige, i Sovjetunionen kalt *[[sovkhoz]]* (sovkos). Kolkhozene dreiv litt over halvparten av jorda i Sovjetunionen.

## Se også
* Kollektivbruk
* Sovkhoz

## Referanser

  

  



## Eksterne lenker
*
Nord-Salten videregående skole

**Nord-Salten videregående skole** er en videregående skole og samisk ressursskole med hovedavdeling i Hamarøy kommune i Nordland. Per 2024 har skolen cirka 120 elever, og rektor er Lisbeth Øgsnes.

Skolens to avdelinger ligger ved Leinesfjord i Steigen og på Oppeid i Hamarøy. Skolen har et nasjonalt tilbud innen friluftsliv (som idrettslinje), i tillegg til utdanning innen studiespesialisering, helse- og oppvekstfag samt samisk historie og lulesamisk språk. 

## Historie
Nord-Salten videregående skole ble etablert med oppstart fra høsten 1975 under navnet Hamarøy gymnasklasser, med 36 elever første skoleår og Olaf Ugland som første rektor. I januar 1976 ble navnet endret til Hamarøy videregående skole.

I 2002 skiftet skolen navn til **Knut Hamsun videregående skole** – da etter forfatteren og nobelprisvinneren Knut Hamsun, som vokste opp i Hamarøy. I september 2025 endret skolen navn igjen, til Nord-Salten videregående skole. Navneendringen skjedde delvis på grunn av Hamsuns syn på samer og for å motarbeide ekskludering av samiske elever i nærmiljøet.

## Referanser


## Eksterne lenker
* Hamsun videregående skole
LE (postområde)

**LE** er et postområde i og rundt Leicester i England. Det dekker blant annet Coalville, Hinckley, Leicester, Loughborough, Lutterworth, Market Harborough, Oakham, Melton Mowbray og Wigston. 

## Postdistrikter

Tabellen viser postdistriktene med de viktigste byer og landsbyer.
Miletinae

* Liphyrini 
* Miletini
* Tarakini

**Miletinae** er en delgruppe av glansvingene. Et særtrekk hos denne gruppen sommerfugler er at de i larvestadiet, er rovdyr. Ingen artene lever av planteføde som larver, men av andre mindre dyr, som bladlus eller andre plantesugere. Enkelte spiser sekreter (honningdugg) utskilt fra bladlusene. 

Miletinae er dagaktive, fargerike sommerfugler. De aller fleste artene er tropiske. Ingen finnes i Norge.

## Systematisk inndeling

I nyere systematikk (2007) er glansvingene inndelt i fire delgrupper, eller underfamilier, hvor Miletinae er en av delgruppene.  Men en endelig avklaring av den systematiske inndelingen er uklar, derfor kan endringer skje. 

Tidligere hadde denne delgruppen navnet Liphyrinae, som nå er et synonym og har gått ut i nyere systematikk. 

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** **Miletinae [Liphyrinae]**
***** delgruppe / stamme **[[Liphyrini]]** – 20 arter
****** slekt *[[Euliphyra]]* Holland, 1890 
****** slekt *[[Aslauga]]* Kirby, 1890 
****** slekt *[[Liphyra]]* Westwood, (1864)   
******* *[[Liphyra brassolis]]* – den største arten av glansvingene.
***** delgruppe / stamme **[[Miletini]]**  – vel 150 arter, Afrika og Sørøst-Asia, én art i Nord-Amerika
****** slekt *[[Megalopalpus]]* Röber, 1886 
****** slekt *[[Miletus]]* Hübner, [1819] 
****** slekt *[[Allotinus]]* C. & R. Felder, 1865
****** slekt *[[Logania]]* Distant, 1884
****** slekt *[[Lontalius]]* Eliot 
****** slekt *[[Spalgis]]* Moore, 1879 
****** *[[Feniseca tarquinius]]* (Fabricius, 1793) – østlige USA 
****** slekt *[[Lachnocnema]]* Trimen, 1887 
****** slekt *[[Thestor]]* Hübner, 1819
***** delgruppe / stamme **[[Tarakini]]** – bare tre arter i én slekt:
****** slekt *[[Taraka (sommerfugler)|Taraka]]* Doherty, 1889

## Kilder
* Brower, Andrew V. Z. 2007. Miletinae Reuter 1896. Version 18 June 2007 (under construction).  in The Tree of Life Web Project, http://tolweb.org 
* www.funet.fi – Miletinae

## Eksterne lenker
* 
* Norges sommerfugler – Glansvinger
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
På G

***På G*** er et norsk talkshow med Cathrine Gehrken som gikk på TV3 i 1998. Programmet ble lagt ned etter drøyt to måneder på grunn av lave seertall.

*På G* var et talkshow som gikk fire dager i uken (mandag til fredag) fra klokken 19.30 på TV3. Det tok opp tidsaktuelle tema, men hadde samtidig en mykere stil en tradisjonelle talkshows. På grunn av lave seertall ble det flyttet til klokken 21. TV3 hadde planlagt å produsere 60 sendinger, men programmet ble nedlagt etter 40.

De to kvinnelige komikerne Rigmor Galtung og Trude Mette Johansen var programmets første gjester.

## Seertall
Programmet hadde lave seertall. Premieren ble bare fulgt av 19 000. På det meste hadde det 35 000, men stabiliserte på rundt 20 000.

TV3 brukte rundt en million kroner på å promotere programmet.

## Referanser
Fylkesvei 4070

**Fylkesvei 4070** går mellom Lonestrand og Åvik i Lindesnes.

Frem til 2019 hadde veien betegnelsen fylkesvei 423 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Parathyreoideahormon

**Parathyreoideahormon** (PTH), også kjent som **parathormon**, produseres av biskjoldbruskkjertelen. De fleste mennesker har 4 av disse kjertlene, som ligger på halsen, inne i hvert sitt hjørne av skjoldbruskkjertelen. PTH øker kalsiumnivået i blodet. Sammen med kalsitonin og vitamin D regulerer PTH kalsiumnivået i blodet med effekt både i tarmslimhinnen, i nyrene og i cellene i benvevet.

## Referanser
Fasil Ghebbi

**Fasil Ghebbi** er et murinnhegnet/befestet palassområde i byen Gonder i Etiopia. Stedet var de etiopiske keisernes hjem på 1600- og 1700-tallet, etter at keiser Fasilides I gjorde Gondar til hovedstad i 1632. Palassets unikt originale arkitektur er preget av påvirkning fra islamsk arkitektur og hinduistisk kultur, og senere impulser fra europeisk barokk, bragt til stedet av jesuittmisjonærer.

## Eksterne lenker
* 
* ethiopiatravel.com
VeraVera

***VeraVera*** er et norsk studiobasert underholdningsprogram med Vera Kvaal og Vera Micaelsen som gikk på NRK1 i 1997. Ved siden av gjester og artister som opptrådte i programmet, hadde det et fast innslag kalt "Vera i dag" som var en oppsummering av ukas viktigste verdensbegivenheter. Programmet hadde en lett tone og ble presentert som en blanding av folkeopplysning og underholdning. Programmet gikk på fredagskvelder.

Premieren ble sett av 525 000, men til tross for det ble ikke serien noen seersuksess. Seernes frafall ble forholdsvis stort utover høsten og var nede i 399 000 på det laveste. Kritikerne mente programmet ble for smalt og for urbant.

## Referanser
Liphyrini

* *[[Euliphyra]]*  
* *[[Aslauga]]*
* *[[Liphyra]]*

**Liphyrini** er en delgruppe av glansvingene. Liphyrini er dagaktive, gjerne brunligesommerfugler som lever i tropene.

## Utseende
Små til ganske store (vingespenn 25-80 millimeter), som oftest mer eller mindre brunlige dagsommerfugler. Noen arter har et matt, metallisk skinn på oversiden. Gruppen omfatter de største av alle glansvinger (Lycaenidae) i slekten *Liphyra*.

## Levevis
Disse artene lever i skog. De skiller seg fra de aller fleste andre sommerfugler ved at larvene er rovdyr. Slekten *[[Aslauga]]* lever av nymfer av ulike nebbmunner, mens slekten *[[Liphyra]]* spiser egg og larver av maur. I alle fall noen av artene har reduserte munndeler som voksne og tar ikke næring til seg, men lever på energilagre fra larvetiden.

## Utbredelse
Slektene *[[Aslauga]]* og *[[Euliphyra]]* lever i tropisk Afrika, mens *[[Liphyra]]* er utbredt i Sørøst-Asia og Australia.

## Systematisk inndeling
I nyere systematikk (2007) er glansvingene inndelt i fire delgrupper, eller underfamilier. Delgruppen Liphyrinae har gått ut  og artene i gruppen inngår i stammen Liphyrini, i delgruppen Miletinae. Men en endelig avklaring av den systematiske inndelingen er uklar, derfor kan endringer skje. 

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** underfamilie Miletinae [Liphyrinae]
***** stamme **Liphyrini** 
****** slekt *[[Euliphyra]]* Holland, 1890 – tre arter, Afrika
****** slekt *[[Aslauga]]* Kirby, 1890 – 28 arter, Afrika
****** slekt *[[Liphyra]]* Westwood, (1864) – tre arter, Sørøst-Asia  
******* *[[Liphyra brassolis]]* – den største arten av glansvingene.

## Kilder
* www.funet.fi – Miletinae

## Eksterne lenker
* 
* Norges sommerfugler – Glansvinger
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Simo Valakari

**Simo Johannes Valakari** (født 28. april 1973) er en finsk fotballtrener og tidligere fotballspiller.

Han har spilt for to finske, en skotsk, en engelsk og en amerikansk klubb.

Valakari har spilt 32 landskamper for .

## Trenerkarriere
Valakari ble ansatt som manager for Åbo IFK i januar 2010 og la samtidig opp som spiller. Etter sesongen, returnerte han til barndomsklubben Käpylän Pallo som juniortrenet.

I 2012 ble han hovedtrener for den finske nivå 2-klubben SJK. Han rykket opp med laget til Veikkausliiga i 2013 og vant seriegull i 2015. Laget vant også den Finske ligacupen i 2014.

11. juli 2017 ble han hovedtrener for Tromsø. Han ble oppsagt fra jobben i Tromsø i april 2020. Han ble ansatt som trener i finske Kuopion Palloseura i november 2020.

## Referanser


## Kilder
* Mortimer, Gerald (2004): *The Who´s Who of DERBY COUNTY* (side 190).  Breedon Books Publishing, Derby. ISBN 1-85983-409-4
* Rollin, Glenda & Rollin, Jack: *SKYSPORTS FOOTBALL YEARBOOK 2004-05* (side 471).  Headline Book Publishing, London. ISBN 0-7553-1311-9

## Eksterne lenker
* 
*  Major League Soccer sin spillerprofil